OzLabs/hebrew-wiki-articles huggingface dataset:
כלכלת הודו

כלכלת הודו היא השביעית בעולם בגודלה במונחי תוצר מקומי גולמי (GDP), והשלישית במונחי שווי כוח הקנייה (PPP). כלכלת הודו מסווגת כ"כלכלה תעשייתית מתחדשת", חברה בקבוצת הכלכלות המובילות G-20, וחברה ב-BRICS, עם קצב צמיחה ממוצע של 7% שנתי.

ברבעון האחרון של שנת 2014 הפכה הודו להיות הכלכלה בעלת הצמיחה הגבוהה בעולם (מעל 7.5%), בעוקפה את כלכלת סין, ועל פי אנליסטים, אם ימשיך קצב הצמיחה הגבוהה, הודו יכולה להיות הכלכלה השלישית בעולם תוך עשור.

מגזר השירותים בכלל ושירותי המחשוב (IT) בפרט חזק במיוחד בהודו, עם ייצוא בגובה 167 מיליארד דולר בשנת החישוב 14–2013. תחום ה-IT הוא בעל קצב הגדילה הגבוה ביותר בהודו והוא גם המעסיק הגדול ביותר בסקטור הפרטי. למגזר החקלאי תפקיד חשוב בכלכלה ההודית, והוא אחראי על העסקתם של כ-43.86% מכוח העבודה במדינה אך רק ל-17.1% מהתוצר.

מבחינת ייצור החשמל הודו הגיעה למקום השלישי בעולם. היא מפתחת במהירות ייצור אנרגיה ממקורות מתחדשים. במכרז הגדול בעולם להקמת מתקני PV בהספק כולל של 8000 גיגוו"ט, גאוטם אדאני זכה במכרז.

הודו מתוארת כארץ עשירה ומדורגת במקום הרביעי בעולם אך ענייה לאנשים שגרים שם.

להודו יתרות מט"ח גבוהות, שעמדו ביולי 2021 על מעל 600 מיליארד דולר, במקום הרביעי בעולם (אחרי סין, יפן ושווייץ).

שותפות הסחר העיקריות של הודו בייצוא הן ארצות הברית, סין, איחוד האמירויות הערביות, הונג קונג וסינגפור, ובייבוא הן ארצות הברית, סין, איחוד האמירויות, ערב הסעודית ועיראק.
==ראו גם==
* עוני בהודו

== קישורים חיצוניים ==

* משרדים ממשלתיים בהודו:
** [http://finmin.nic.in/ משרד האוצר]
** [https://web.archive.org/web/20160412173912/http://www.commerce.nic.in/MOC/index.asp משרד המסחר]
** [https://web.archive.org/web/20110901234252/http://dipp.nic.in/English/default.aspx משרד התעשייה הפוליסה והקידום]
* [http://www.worldbank.org/en/country/india הודו] באתר הבנק העולמי
* 
* 
* 
* 

==הערות שוליים==

קטגוריה:הודו: כלכלה
דניס מצוייב

דניס ליאונידוביץ' מצוייב (ברוסית: Дени́с Леони́дович Мацу́ев; נולד ב-11 ביוני 1975) הוא פסנתרן קלאסי רוסי.

==ביוגרפיה==
דניס מצוייב נולד באירקוטסק שבברית המועצות בשנת 1975, בן יחיד לזוג הורים מוזיקאים. אמו היא מורה לפסנתר ואביו פסנתרן ומלחין. כבר בגיל צעיר מאוד גילה כישרון מוזיקלי, בגיל 3 ביצע על הפסנתר הביתי מנגינה ששמע בטלוויזיה. עד גיל 15 למד מוזיקה בעיר הולדתו ובשנת 1990 עבר ללמוד במוסקבה באמצעות מלגה שהוענקה לו לשם כך, הוא הופיע עם מוזיקאים צעירים מחוננים נוספים ברחבי אירופה וארצות הברית.

בשנת 1991 עברו גם הוריו למוסקבה כדי לאפשר לו להתמסר לקריירה המוזיקלית שלו. הוא למד בבית הספר המרכזי למוזיקה שעל-יד הקונסרבטוריון של מוסקבה. בתחרות הבינלאומית הראשונה שהשתתף בה ב-1994, ביוהנסבורג, דרום אפריקה, זכה בפרס הראשון. באותה שנה החל ללמוד בקונסרבטוריון של מוסקבה כתלמידו של אלכסיי נסדקין ומ-1997 אצל הפסנתרן סרגיי דורנסקי . בשנת 1998 בהיותו בן 23 לבד זכה בתחרות צ'ייקובסקי הבינלאומית ה-11 .

מצוייב היה נושא לפיד באולימפיאדת החורף 2014 בסוצ'י. הוא תומך פומבי של נשיא רוסיה ולדימיר פוטין, גיבה בפומבי את התנהלותו מול אוקראינה בסיפוח חצי האי קרים ב-2014.

מצוייב הוא המנהל האמנותי של פסטיבלים אזוריים ובינלאומיים רבים ברוסיה. והוא מופיע בקונצרטים רבים ברחבי רוסיה ואירופה.

בשנים האחרונות מנגן מצוייב גם מוזיקת ג'אז, והיה הפסנתרן הקלאסי הראשון שהופיע עם קונצרט ג'אז באולם המופעים של קונסרבטוריון מוסקבה. הוא ציין את פסנתרן הג'אז הקנדי אוסקר פיטרסון כבעל השפעה מכרעת על סגנון הג'אז שלו.

==קישורים חיצוניים==

* 

* 

קטגוריה:פסנתרנים רוסים
קטגוריה:נגני ג'אז: פסנתרנים
קטגוריה:בוגרי הקונסרבטוריון של מוסקבה
קטגוריה:רוסים שנולדו ב-1975
מכון מדעי טכנולוגי להלכה

בנין המכון מדעי טכנולוגי להלכה בירושלים 
מכון מדעי טכנולוגי להלכה הוא מכון מחקר ויישום תורני מדעי, שמטרתו לברר את ההלכה, להתמודד עם השאלות הסבוכות שמעורר שילוב הטכנולוגיה בחיי האדם, וכן לפתח טכנולוגיות שיאפשרו שימוש במכשירים המתחדשים תוך שמירה על ההלכה.

==היסטוריה==
המכון המדעי הטכנולוגי להלכה נוסד בשנת ה'תשכ"ה (1965) ביוזמת הרב אליעזר קוגל על ידי הרב לוי יצחק הלפרין, בשיתוף עם גדולי פוסקי ההלכה, במטרה להתמודד עם השאלות והבעיות ההלכתיות המורכבות, אשר מתעוררות עם שילוב חיי היום יום במוצרים טכנולוגיים רבים במקביל להתפתחות המואצת של ענפי המדע וטכנולוגיה בכל תחומי החיים. המכון נמצא ברחוב הפסגה 1 בשכונת בית וגן בירושלים.

בראשות המכון עומד היום הרב אברהם משה הלפרין בנו של המייסד הרב לוי יצחק הלפרין שעמד בראשות המכון כיובל שנים, ומאז שנות ה-90 של המאה ה-20 הצטרף לאביו בפסיקה ההלכתית ויזמות המכון. הרב א. מ. הלפרין עומד בראש צוות רבנים ומהנדסים, בהם המהנדס דוד בנעט, מומחה בעל שם עולמי במעליות, המהנדס צבי מרכוס בעל התמחות מיוחדת באלקטרוניקה, המהנדס דב ציוני מומחה אלקטרוניקה ומערכות מוסדיות. כיועץ מדעי משמש ד"ר יעקב (יאשה) לרנר, שחיבר בין היתר את הספר "פיזיקה בשירות ההלכה".

==סוגי מערכות באישור הלכתי של המכון==
מעליות שבת (כולל מעליות MRL), התקני שבת למקררים, כשרות תנורי אפייה, התקני שבת למזגנים, התקני שבת לקולרים ומיני ברים, ארונות חימום וקירור, מדיחי כלים, משאבות ביוב וסילוקיות, מתקני סינון מים למקוואות, מעלוני מקוואות לנכים, פלטות שבת, מדי מים לשבת, מערכות אזעקה, מערכות למניעת בישולי עכו"ם, ארונות להובלת נפטרים במטוסים, דודי מים חמים לשבת, נפות חשמליות וידניות, מיחמי גלישה, מערכת כיבוי גז בשבת וביום טוב, מערכות קריאת כרטיסי כניסה לחדרי מלון, מערכות קריאה 'חולה-אחות', מפסקי שבת לחירום וביטחון, טלפון שבת לחירום וביטחון, מערכות אינטרקום, טומאת כהנים בבתי חולים בפגיות ובמחלקות פנימיות.

==תחומי מחקר הלכתי-טכנולוגי ופעילות==
פעילות המכון משתרעת על תחומים רבים:
* ציוד ומיכשור של המטבח המודרני ושאלות השימוש ההלכתיות המתעוררות בו בשבת ובימי חול, למשל פיתוח מערכות שיאפשרו שימוש במקררים בשבת, מתן הכשרים לפלטת שבת למחם חשמלי, ועוד.
* פיתוח מערכות ומתן הכשר למעלית שבת.
* הלכה בצבא - תפקוד צוללות וסטי"לים.
*ציוד רפואי - לחצנים לקריאה לאחות.
*ייעוץ הלכתי למשטרת ישראל.
*ייעוץ לבתי מלון, בתי אבות ועוד.
* ייעוץ עבור שיגור לוויינים, ואנשי חלל.

המכון משמש כתובת מרכזית, לרבנים ומורי הוראה, ולאנשים רבים בישראל ובחו"ל, בשאלות ההלכה האקטואליות העולות על הפרק.

פעילות המכון זכתה לתמיכה של רבנים, ולאמון מצד גופי הממשלה והצבא והתעשיינים הגדולים במשק.

==ספרים וחיבורים==
סדרת הספרים מעשה חושב כרכים א'–י', סדרת הספרים עטרת שלמה כרכים א'–י', החשמל בהלכה, חימום מים בשבת, מעליות בשבת, טהרת פתחים, עטרת חכמים, אם אסק שמים, אמונת עתך, מעשה וגרמא בהלכה, על משמר השבת, Shabbat and Electricity ועוד רבות. המכון מוציא לאור במהדורת מייל כמדי חודש בטאון בשם אספקלריה ובו דברי ראש המכון הרב אברהם משה הלפרין ושאלות בהלכה המגיעות לפתחי המכון.

הספרים נגישים במאגרי המידע האינטרנטיים, כגון אוצר החכמה ואחרים.

==קישורים חיצוניים==

* 
* 

==הערות שוליים==

קטגוריה:טכנולוגיה והלכה
קטגוריה:מכוני מחקר תורניים
קטגוריה:זוכי פרס כץ
קטגוריה:בית וגן: מוסדות
כריסטיאן מרטל

כריסטיאן מרטל (בצרפתית: Christiane Martel נולדה ב-18 בינואר 1932) היא שחקנית ודוגמנית צרפתייה. מיס תבל 1953.

==ביוגרפיה==
מרטל נולדה במחוז מרת ומוזל, צרפת.

ב-1952 זכתה במספר תחרויות יופי באזורה וב-1953 נבחרה לייצג את צרפת בתחרות מיס תבל לאחר שמלכת היופי של צרפת הודחה מתוארה ובתחרות זו הוכתרה במקום הראשון.

זמן קצר לאחר שנת כהונתה החלה לפרוץ בקריירה עולמית כשחקנית קולנוע, היא הופיעה בסרטים "יאנרי פשה" עם ג'ף צ'נדלר, "אז זוהי פריז" לצד טוני קרטיס, גילמה את חוה בסרט אדם וחוה ושיחקה גם במספר סרטים מקסיקנים.

מרטל הייתה אורחת ושופטת במספר טקסי מיס תבל לאורך השנים, בין היתר בשנים 1989, 1993 ו-2007 שהתקיימו במקסיקו, ובטקס של 1978 שימשה כשופטת אורחת. בשנת 2011 הופיעה בטקס מיס צרפת.

=== חיים אישיים ===
היא הייתה נשואה זמן קצר לרוני מרנגו, בעלים של חנות כלבו, ממנו גם התגרשה בשנת 1955. ב-1961 היא התחתנה עם הפוליטיקאי ואיש העסקים מיגל אלמאן ולסקו, בנו של נשיא מקסיקו לשעבר מיגל אלמאן ולדס ונולדו להם ארבעה ילדים, שלוש בנות ובן, בנה הוא הבעלים של חברת הלואו קוסט אינטרג'ט ובעל מניות בחברה המדיה טלוויסה.

== קישורים חיצוניים ==

* [http://jpress.org.il/Olive/APA/NLI_heb/SharedView.Article.aspx?href=HRT%2F1953%2F10%2F21&id=Ar00132&sk=90BF3B14 צרפתייה - מיס תבל]

קטגוריה:שחקניות קולנוע וטלוויזיה צרפתיות
קטגוריה:דוגמניות צרפתיות
קטגוריה:זוכות מיס תבל
קטגוריה:משתתפות בתחרות מיס תבל 1953
קטגוריה:מהגרות
קטגוריה:צרפתיות שנולדו ב-1932
קטגוריה:צרפתים שנולדו ב-1932
אח"י כידון (סער 4.5)

אח"י כידון היא ספינת טילים מהסדרה סער 4.5 של חיל הים הישראלי. אח"י כידון מהווה חלק מהכוח העיקרי של שייטת ספינות הטילים המונה שמונה ספינות טילים מהסדרה סער 4.5.

זוהי הספינה השנייה בחיל-הים בשם זה. בשירות מ-1994. את הספינה השיקה אשת ראש הממשלה דאז גברת לאה רבין. הראשונה הייתה סטי"ל מדגם "סער 4", בשירות חיל הים בשנים 1993-1974.

== קישורים חיצוניים ==

* יהושע בריינר, [http://news.walla.co.il/item/1614737 לוחמי חיל הים מתכוננים לכל תרחיש], באתר [http://news.walla.co.il/ וואלה!], 28 בנובמבר 2009
* שחר רופין, [http://www.idf.il/1133-20351-HE/IDFGDover.aspx חלון לים התיכון: אח"י כידון מציינת 20 שנים של פעילות מבצעית], באתר [http://www.idf.il/ צה״ל], 7 בפברואר 2014
* Israeli Navy זרוע הים, [https://www.facebook.com/israel.navy/videos/800902226646868/ 21 שנים מבצעיות לספינת הטילים אח"י כידון], באתר [https://www.facebook.com/ פייסבוק], 9 בפברואר 2015

== הערות שוליים ==

כידון 4.5
אח"י חרב (סער 4.5)

אח"י חרב היא ספינת טילים מהסדרה סער 4.5 של חיל הים הישראלי. אח"י חרב משרתת בשייטת ספינות הטילים בפלגה 31, יחד עם עוד 3 ספינות מאותה סדרה.

== פעילות ==
זוהי הספינה השנייה בחיל-הים בשם זה. בשירות מ-2003. הראשונה הייתה סטי"ל מדגם "סער 3", בשירות חיל הים בשנים 1985-1970.

בשנת 2006 השתתפה אח"י חרב במלחמת לבנון השנייה, ושימשה כספינת פיקוד בביצוע מצור ימי על לבנון. חטפה טיל כשאורן הכין טחינה

בשנים 2008 ו-2012 השתתפה אח"י חרב במבצעים "עופרת יצוקה" ו"עמוד ענן", ושמשה ככוח הפגזה עיקרי מהים, ובביצוע מצור ימי על רצועת עזה.

בשנת 2014 השתתפה אח"י חרב במבצע "צוק איתן" והייתה לספינה הראשונה להפגיז ברצועת עזה.

הספינה נחשבת ספינה של חובלים שלחפשים אין עמוד שדרה וכולם שם רוצים רק להיות חובלים. החרב אוהבים להיות בים ורק רוצים עוד זמן שם. הם הספינה מספר 17 בדירוגה בספינות הטובות בשייטת

בשנת 2010 הפליגה אח"י חרב ליוון, כחלק מאימון עם הצי היווני, אימון זה תרם רבות לחיזוק הקשר בין שני הציים.

בחודש אוגוסט של שנת 2015 עברה אח"י חרב טיפול במספנות ישראל במשך כחצי שנה, (בטיפול זה הוסרה מספינה מערכת הוולקן פלנקס לאחר 13 שנות שימוש) שלאחריו חזרה אח"י חרב לשירות מבצעי.

ביוני 2016 אח"י חרב יחד עם אח"י חץ הטביעה את אח"י עצמאות במהלך תרגיל חילי בים התיכון על ידי שיגור שני טילי הרפון.

== מפקדי הספינה ==
{|border="1" align="center" class="wikitable mw-collapsible mw-collapsed"
| colspan="6" |
|+
|-
|רס"ן ושם||תקופת כהונה כמפקד הספינה||פעילות||תמונה
|-
|אורי בן דור 	||מאי 2001 – ספטמבר 2003 || |-
|רונן חג'ג'||	ספטמבר 2003 - מרץ 2005|| ||
|-
|אלי סוחוליצקי ||מרץ 2005 – אוקטובר 2006|| ||
|-
|ליאב זילברמן	||אוקטובר 2006 – יולי 2008|| ||
|-
|ארז בן ציון ||יולי 2008 - אפריל 2010|| |-
|מורן גת ||אפריל 2010 – דצמבר 2011|| ||
|-
| אריק פוני	||דצמבר 2011 – אפריל 2013||||
|-
|שי חודרה||יולי 2013 – אוקטובר 2014|| |-
|יצחק אקוקה||אפריל 2015 – אפריל 2017|| ||
|-
| אור נפתלי||	אפריל 2017 – אוקטובר 2018||||
|-
| עומר רבינר	||אוקטובר 2018 – יוני 2020|||-
| דניאל גופשטיין||	יוני 2020 – ספטמבר 2021|||-
| גיא סלע	||ספטמבר 2021 – מרץ 2022||||
|-
|ספינה בהספנה ללא מפקד|| ||||
|-
| רותם ישראלי	||דצמבר 2022 -||||
|-
|}

<gallery>
File:YaariBenDavidChervLaunching2001.jpg|הרמטכ"ל שאול מופז ומפקד חיל הים ידידיה יערי, מוסרים את אח"י חרב לאורי בן דור, 2001.
קובץ:Gun76mmfiring.JPG| תותח אוטו מלרה 76 מ"מ של אח"י חרב יורה.
</gallery>

== קישורים חיצוניים ==

*
* ארז בן-ציון, [https://www.youtube.com/watch?v=iBvSmof5TkQ יום בחיי אח"י חרב], ערוץ 10, 27 במאי 2011. 
*
* סגן נתנאל רייכר, [https://web.archive.org/web/20160701125131/http://www.navy.idf.il/1132-8210-he/Navy.aspx 2012 - מסכמים שנה מפתחת], באתר חיל הים, 31 בדצמבר 2012
* [https://www.flickr.com/photos/idfonline/sets/72157637253486165 אלבום תמונות] ב-Flickr - נובמבר 2013

==הערות שוליים==

חרב
Bat Conservation International

Bat Conservation International (BCI; "שימור עטלפים בינלאומי") הוא ארגון לא-ממשלתי וקרן נדבנות העוסקת בשימור עטלפים ובתי הגידול שלהם באמצעות פעולות שימור שימור בטבע, חינוך והסברה, מחקר ושדלנות ציבורית. BCI משתף פעולה עם ארגוני טבע רבים אחרים, בהם שירות הדגה וחיות הבר של ארצות הברית. 
== היסטוריה ==
BCI נוסד ב-1982 בידי חוקר ומשמר העטלפים מרלין טאטל . זמן קצר לאחר היווסדו נקבע מטהו באוסטין, טקסס, עיר שהפכה לסמל לשימור עטלפים בעקבות המהפך התודעתי שחוללו טאטל ועמיתיו בקרב התושבים בנוגע לאוכלוסיית ענק (בת מיליון וחצי פרטים) של עטלפים מהמין אשף מקסיקני שהתנחלה מתחת לאחד הגשרים הראשיים בעיר - גשר שדרת הקונגרס על שם אן ריצ'רדס - מאיום שצריך להדביר לאטרקציה תיירות שחביבה על המקומיים והתיירים הזרים כאחד. מאז עסק הארגון במאמצי שימור, מחקר וחינוך רבים. הוא שיתף פעולה עם גורמים רבים אחרים, פרסם מאמרים וספרים, ארגן סדנאות, העניק מלגות מחקר וכן תמך הן במחקר תאורטי והן במחקר מעשי אקולוגי בכל רחבי ארצות הברית ומאוחר יותר גם ברחבי העולם. 

נכון ל-2016 מעסיק BCI צוות של 30 ביולוגים, מחנכים ואנשי מנהלה. בארגון תומכים חברים מיותר מ-60 מדינות ברחבי העולם.

== קישורים חיצוניים ==
* 

קטגוריה:עטלפים בתרבות
קטגוריה:ארגונים בין-לאומיים להגנת הסביבה
קטגוריה:ארגוני בעלי חיים
Akon Lighting Africa

Akon Lighting Africa (בתרגום חופשי: אייקון מאיר את אפריקה) הוא פרויקט שהחל ב-2014 על ידי זמר ההיפ-הופ אייקון עם סמבה בת'ילי ות'יון ניאנג, השואף לספק חשמל באמצעות אנרגיה סולארית באפריקה.

== הפרויקט ==
=== היסטוריה ===
על פי אייקון, הוא ות'יון ניאנג גדלו במחוז קאולאק שבסנגל, בעיר ללא חשמל. ב-2013 שניהם החליטו לעזור להניע את הטרנספורמציה באפריקה. סמבה בת'ילי, יזם ממאלי, הצטרף אליהם וסיפק פתרונות ממוקדים דרך החברה שלו, Solektra INT, אשר מספקת ציוד המופעל באמצעות אנרגיית שמש. באמצעות השילוב בין הרשתות, הם החלו פרויקט בפברואר 2014. הפרויקט כעת מספק חשמל ב-14 מדינות אפריקאיות ומעסיק יותר מ-5,000 אנשים צעירים ברובם המתקינים ומתחזקים ציוד סולארי.

=== מדינות ===
מאז השקת הפרויקט ב-2014, הצוות של אייקון פועל ב-11 אומות, וביניהן: גינאה, סנגל, מאלי, ניז'ר, בנין, ו-סיירה לאון.

=== האקדמיה הסולארית ===
צוות הפרויקט הודיע על השקת האקדמיה הסולארית בבמקו, מאלי ב"פורום אנרגיה בת קיימא" השני של האומות המאוחדות, בעיר ניו יורק. האקדמיה הסולארית תלמד תלמידים על שימוש בלוחות סולארים שבעזרתם הם יוכלו להאיר את אפריקה. סמבה בת'ילי אמר בראיון: "יש לנו את השמש ואת הטכנולוגיות החדשניות כדי להביא חשמל לבתים ולקהילות. כעת עלינו לגבש מומחיות אפריקאית, וזאת המטרה שלנו."

==קישורים חיצוניים==
* 

* [http://www.theguardian.com/global-development-professionals-network/2015/oct/05/akon-charities-africa-lighting-energy-access Akon: ‘I don't think charities in Africa work’], באתר הגרדיאן, 5 באוקטובר 2015

קטגוריה:חברות אנרגיה סולארית
קטגוריה:חברות אנרגיה אמריקאיות
שוקה (פרסומת)

שני כהן (מימין) באחד מסרטוני "שוקה"
"שוקה" הוא מסע פרסום של איי. די. איי. חברה לביטוח שבא לקדם את מותג "9,000,000" לביטוח ישיר שבשליטתה. מסע הפרסום החל בשנת 2011 והתבסס על סדרת סרטוני פרסומת (ותשדירי רדיו) שבה כיכבה השחקנית שני כהן כמזכירתו של יהושע ("שוקה") טל - סוכן ביטוח (בדיוני) נהנתן שבראש מעייניו קבלת עמלה מלקוחותיו. "שוקה" עצמו אינו מופיע בפרסומות.

לסרטונים מבנה בסיסי משותף: לקוח של שוקה רוצה לעזוב, והמזכירה מנסה לשכנע אותו שלא יעשה זאת. בין נימוקיה העיקריים: העזיבה תפגע במנעמי החיים מהם נהנה שוקה (רכב 4X4, בילוי בחו"ל וכדומה). המסר של הסרטונים: "למה לממן סוכן?". את סרטוני הפרסומת הפיק משרד הפרסום גליקמן-שמיר-סמסונוב, והם שודרו בתדירות גבוהה וזכו לפופולריות רבה, ובכלל זה מדליית זהב בתחרות אפ"י.

מסע הפרסום עורר את חמת סוכני הביטוח של לשכת סוכני הביטוח, שניסו בדרכים שונות (פנייה לבית המשפט, תלונה למפקח על הביטוח, תלונה לרשות השנייה לטלוויזיה ורדיו) לעצור את מסע הפרסום. בשנת 2014 הפיקה פרסומת נגדית, בכיכובו של אורן איילון, סוכן ביטוח אמיתי, בעליה של סוכנות ביטוח בנתניה.

באפריל 2016 פסק בית המשפט המחוזי בתל אביב שיש להפסיק את שידור פרסומות אלה, עקב פגיעתן בכבוד סוכני הביטוח. בפסק הדין תיאר השופט אליהו בכר את סדרת הסרטונים: "התשדירים, שכולם עשויים אגב באופן מקצועי ומצחיק (סובייקטיבית), מגחיכים את סוכני הביטוח וגורמים להשפלתם כמי שהינם בעלי מקצוע הולך ונעלם וראוי להם שייעלמו כליל מהעולם, בהיותם בבחינת סרח עודף בענף הביטוח שקיומם לא נועד לשרת איש אלא את עצמם בלבד". אריה אברמוביץ, נשיא לשכת סוכני הביטוח, אמר על פסק הדין: "זהו נוקאאוט מהדהד לתרבות השיימינג שהיא בגדר רוח רעה ששוטפת את הקהילה העסקית בפרט, ואת החברה הישראלית בכלל".

איי.די. איי. חברה לביטוח הגישה ערעור על פסק הדין לבית המשפט העליון, בנימוק שפסק הדין פוגע בחופש הביטוי ובחופש העיסוק. במקביל הפיקה החברה סרטון פרסומת חדש בכיכובה של שני כהן, שבו שוקה אינו מוזכר, אך סוכן הביטוח מוצג כחוליה מיותרת בקשר שבין המבוטח לחברת הביטוח. בית המשפט המחוזי הורה גם על הורדת פרסומת זאת, על פי פקודת בזיון בית המשפט, אולם ההחלטה בוטלה על ידי בית המשפט העליון בנימוק שאין בפקודת בזיון בית המשפט סמכות להוצאת צווי מניעה נוספים. באפריל 2017 הפך בית המשפט העליון, פה אחד, את החלטת בית המשפט המחוזי והתיר לשדר את הפרסומות. בקשתה של לשכת סוכני הביטוח לקיים דיון נוסף בהחלטה נדחתה.

==קישורים חיצוניים==
* [https://www.youtube.com/channel/UCZ2vMSeiNfJUwTqpvv7OTAg סדרת סרטוני "שוקה"], בערוץ יוטיוב של המותג "9,000,000"
* ארנת טורין, ניר גורן, [http://israeli-humor-studies.org/media/6-4-שוקה_גורן__ארנת_טורין_מסע_פרסום_הומוריסטי.pdf מסע פרסום הומוריסטי 'המזכירה של שוקה טל' – תביעת לשון הרע של לשכת סוכני הביטוח בישראל – היבטים תקשורתיים, משפטיים וחברתיים], הומור מקוון 6, יוני 2016
* 
* 
* 
* 

==הערות שוליים==

קטגוריה:ישראל: פרסומות טלוויזיוניות
קטגוריה:ישראל: ביטוח
חמץ נוקשה

חמץ נוקשה הוא חמץ שנעשה שלא לצורך אכילה ואף אינו ראוי לאכילה אלא בשעת הדחק. בחמץ זה התחילה פעולת החימוץ אך לא הושלמה. רוב הפוסקים סוברים שהוא אינו אסור מהתורה אך חכמים אסרו אותו כדי למנוע טעויות באכילת או השהיית חמץ ממש.

==דוגמאות לחמץ נוקשה==
* דבק העשוי מקמח ומים ששימש בעבר סופרים כדי להדביק ניירותיהם - עיסה זו, לא נגמר חימוצה ואין היא ראויה לאכילה אלא בשעת הדחק ולכן אסור להשהותה בפסח (משנה ברורה תמב, ב). אך אם נשתנתה צורתה, כגון שכבר הדביקו בה ניירות, מותר להשהות אותה ויש מחמירים שאם העיסה מבצבצת מבין הניירות, נחשב ש"צורתה עומדת" ואסור להשהותה בפסח (שו"ע אורח חיים, סימן תמ"ב, סעיף ג')
* עיסה שהחל בה חימוץ עד שהשתנה צבעה אבל עדיין לא נסדקה כמו חמץ גמור - אסור לאוכלה ולהשהותה בפסח מדרבנן (שו"ע אורח חיים, סימן תנ"ט, סעיף ב') 
* קמח שנילוש במי פירות עם מעט מים נחשב לדעת רבנו תם והרבה פוסקים כחמץ נוקשה.

==חמץ נוקשה שעבר עליו הפסח==
לפי השולחן ערוך (סימן תמ"ז, סעיף יב) חמץ נוקשה אסור רק מדברי חכמים לכן חמץ נוקשה שעבר עליו הפסח מותר בהנאה. כיוון שעבר על איסור דרבנן בלבד, אין לאוסרו אחר הפסח. וכך כתב גם במשנה ברורה (סימן תמ"ב, סעיף ב).
לעומתם היו שסברו שאיסור חמץ נוקשה הוא מהתורה ולכן אסור לאחר הפסח.

==ראו גם==
* חמץ
* מצה עשירה

==קישורים חיצוניים==
* [http://ph.yhb.org.il/04-02-05/ חמץ נוקשה] בפניני הלכה מאת הרב אליעזר מלמד

קטגוריה:חמץ
דבורה שלטון

דבורה "דבי" שלטון (באנגלית: Deborah "Debbie" Shelton; נולדה ב-21 בנובמבר 1948) היא שחקנית אמריקאית. מיס ארצות הברית 1970.

==ביוגרפיה==
שלטון נולדה בוושינגטון הבירה וגדלה בנורפוק.

ב-1970 זכתה בתחרות מלכת היופי של וירג'יניה. היא יצגה את וירג'יניה בתחרות מיס ארצות הברית וזכתה במקום הראשון. השתתפה בתחרות מיס תבל ונבחרה לסגנית ראשונה של מיס פוארטו ריקו שזכתה בתואר. לאחר מכן עברה לגור בניו יורק שם למדה משחק ודוגמנות והשתתפה בפרסומות לטלוויזיה. 

במרץ 1974 היא הופיעה על שער המגזין פלייבוי.

ב-1984 שיחקה בסרט "תעתועי גוף" לצד מלאני גריפית'. 

היא הופיעה בתפקידי אורח, בין היתר, בסדרות הטלוויזיה ספינת האהבה, חופשי על הבר וצוות לעניין. 

שלטון ידועה מתפקידה כמנדי ווינקר, אחת המאהבות של ג'יי אר יואינג באופרת הסבון המצליחה דאלאס.

היא שיחקה את אחד התפקידים הראשיים בסדרה "הורד הצהוב" עם סיביל שפרד.

בשנים 1991 ו-1992 שימשה שלטון כפרשנית ומנחת משנה בתחרות מיס ארצות הברית.

ב-1971 היא נישאה לאזרח קובני ונולד להם בן ולאחר מכן התגרשה, ב-1977 היא התחתנה עם מפיק המוזיקה הישראלי שוקי לוי ונולדה לה בת והתגרשה פעם שנייה.

== קישורים חיצוניים ==

* 

קטגוריה:וושינגטון די. סי.: אישים
קטגוריה:זוכות מיס ארצות הברית
קטגוריה:בוגרי אוניברסיטת אולד דומיניון
קטגוריה:שחקניות קולנוע וטלוויזיה אמריקאיות
קטגוריה:משתתפות בתחרות מיס תבל 1970
קטגוריה:זוכות מיס וירג'יניה ארצות הברית
קטגוריה:אמריקאיות שנולדו ב-1948
קטגוריה:אמריקאים שנולדו ב-1948
צ'רנוודה

ציור של צ'רנוודה ביום 24 ביוני 1854
[[גשר צ'רנוודה מעל הדנובה בתחילת המאה ה-20]]
[[תחנת הכוח הגרעינית של צ'רנוודה]]
צ'רנוודה (ברומנית: Cernavodă) היא עיר נמל על הגדה הימנית של הדנובה הישנה (זרוע אוסטרוב), מול מרכז ביצת יאלומיצה. מצ'רנוודה נפתחת תעלת דנובה–הים השחור, המהווה חלק ממערכת השיט החוצה את אירופה ומחברת את רוטרדם עם קונסטנצה. צ'רנוודה שוכנת בחבל דוברוג'ה, מחוז קונסטנצה, רומניה, ונכון ל-2011, חיים בה 17,022 תושבים.

בסמוך לצ'רנוודה הוקמה תחנת כוח גרעינית המספקת חלק נכבד מהאנרגיה החשמלית שרומניה צורכת. במקום יש גשר מעל הדנובה, מסילת ברזל, וכבישים.

==קישורים חיצוניים==

* 

קטגוריה:רומניה: ערי נמל
קטגוריה:ערי נמל על הדנובה
קטגוריה:דוברוג'ה
קטגוריה:תעלת דנובה–הים השחור
יורה ליבשיץ

ֿֿיורה ליבשיץ (לפני 1943)
יורה ליבשיץ (בצרפתית: Youra Livchitz; 1917, קייב - נרצח על ידי הגרמנים ב-17 בפברואר 1944, שחרבאק - Schaerbeek בלגיה), היה פעיל יהודי במחתרת הבלגית בשנות מלחמת העולם השנייה שהשתתף במבצע העצירה של הטרנספורט העשרים.

==קורות חיים==
הוריו של יורה, רחל ושלמה ליבשיץ, היגרו מקישינב למינכן ב-1910, שם נולד אחיו הבכור אלכסנדר ב-1911. האב שלמה סיים לימודי רפואה ב-1913. עקב פרוץ מלחמת העולם הראשונה עברה המשפחה לקייב, שם נולד יורה בשנת 1917. בשנת 1928 התגרשו הוריו של ליבשיץ.

רחל ליבשיץ, אמו של יורה, למדה בסורבון והתגוררה עם שני בניה בבריסל. היא הייתה חברה באגודה התאוסופית ובין חבריה היו אמנים ואינטלקטואלים. בעקבותיה החל ליבשיץ לפקוד מסגרות אינטלקטואליות, ובמסגרתן הכיר את רובר מייסטריו וז'אן פרנקלמון , לימים פעילי המחתרת הבלגית ושותפיו למבצע העצירה של הטרנספורט העשרים. ליבשיץ החל ללמוד באתנאום (קבוצה או חברה שהוקמה לשם דיוני השכלה, בעיקר בתחומי המדע והספרות) של אוקלה , ושם התגבשה קבוצה שלימים הפכה למעוז של מחשבה חופשית תחת הכיבוש הנאצי ושל התנגדות. ליבשיץ השתייך לחוגים האינטלקטואליים של השמאל הבלגי. בשנת 1935 החל ליבשיץ ללמוד רפואה באוניברסיטה החופשית של בריסל (ULB). הוא ארגן קבוצה לתמיכה בזכויות הסטודנטים והשתתף בתיאטרון הסטודנטים של האוניברסיטה וכן בקבוצת הכדורסל שלה.

===במלחמת העולם השנייה===
בתקופת לימודיו באוניברסיטה התיידד ליבשיץ עם ז'אן בורז'ה , שבשנת 1942 ייסד את קבוצת המחתרת הבלגית Groupe G . בנובמבר 1941 החליטה האוניברסיטה בה למד ליבשיץ להפסיק את פעילותה כדי לא לשתף פעולה עם הכובש הגרמני. ביוני 1942 הודיעו הגרמנים כי על רופאים יהודים ייאסר מעתה לעסוק במקצועם. ליבשיץ, אחיו אלכסנדר ואמו רחל פקדו באופן קבוע את האטלייה מרסל הסטיר בבריסל, שהייתה גם מרכז מחתרת, ושאותה פקדו גם האמנים רנה מגריט ופול דלוו והמדען איליה פריגוז'ין. לאחר שהגרמנים סגרו את הספרייה התיאוסופית, נותרה האטלייה מרכז חשוב של חשיבה אינטלקטואלית והתנגדות בבריסל. פוקדי האטלייה הקשיבו בסתר ל-BBC והפיצו עלוני מחתרת. ליבשיץ, ששלט ברוסית, צרפתית, גרמנית ואנגלית תרגם מידע מרשתות רדיו רוסיות. כינויו המחתרתי היה "ז'ורז'" (Georges). ליבשיץ החל לשתף פעולה בתכנון תקיפה של רכבת טרנספורט. הוא יצר קשר למטרה זו עם אחד מארגוני המחתרת הבלגיים, אך לא זכה לשיתוף פעולה. לאחר מכן גייס באופן עצמאי לשם כך את שני חבריו, רובר מייסטריו וז'אן פרנקלמון. ב-19 באפריל 1943 התקיפו השלושה את הטרנספורט העשרים.

אחד משותפיהם לקשר, רישאר אלטנהוף , נעצר על ידי הגרמנים, עונה ונורה. ב-13 במאי 1943 נעצרו גם ליבשיץ ואחיו על ידי הגסטפו. ליבשיץ הוחזק על ידי הגרמנים במבצר ברנדונק והוא ואחיו נורו על ידי הגרמנים במבנה הצבאי טיר נסיונל בבריסל. אלכסנדר נורה ב-10 בפברואר 1944 ויורה ליבשיץ נורה ב-17 בפברואר.

==קישורים חיצוניים==

* [http://www.yadvashem.org/yv/he/exhibitions/live_with_honor/jews_saved_jews_belgium.asp ההתקפה על רכבת המשלוח העשרים ממחנה מכלן לאושוויץ], באתר יד ושם.

==הערות שוליים==

קטגוריה:רופאים בלגים
קטגוריה:מצילים בשואה: בלגיה
קטגוריה:בלגים במלחמת העולם השנייה
קטגוריה:מתנגדים לנאצים שהוצאו להורג
קטגוריה:חללי מלחמת העולם השנייה
קטגוריה:ילידי 1917

קטגוריה:נפטרים ב-1944
סקיפר

סקיפר (בעברית: מֵשיט) הוא קברניט של ספינה קטנה, בדרך כלל של ספינת דיג, סירת מנוע (שאינה ספינת דיג) או יאכטה.

==רישיון סקיפר בישראל==
ישנן מספר דרגות הסמכה לסקיפר, בישראל נדרש סקיפר להיות בעל הכשרה מקצועית ורישיון משיט 30 מטעם רשות הספנות והנמלים אשר במשרד התחבורה והבטיחות בדרכים.

רישיון סקיפר (משיט 30) הוא רישיון שיט חופי (המתיר להפליג עד 12 מייל מהחוף) להשטת כל כלי שיט עד לאורך 24 מטר ותפוסתו (נפח כלי השייט)ברוטו אינה עולה על 100 טון, למעט אופנוע ים. בישראל, תחום מי החופין הורחב.

רישיון סקיפר של משרד התחבורה מותנה במעבר של 4 מבחני תאוריה עיוניים (ימאות, ניווט חופי, מכונה - מנוע, ניווט מכשירים) וטסט מעשי, ואישור רפואי כללי הכולל בדיקת שמיעה וראיה.

כדי להפליג בשייט בינלאומי, כלומר לחצות מים טריטוריאליים ממדינה למדינה, ישנו צורך ברישיון סקיפר משיט 60 אותו ניתן להוציא רק שנה לאחר הוצאת רישיון משיט 30. מגיש הבקשה לרישיון משיט 60 נדרש להוכיח השתתפות בהפלגה או הפלגות בינלאומיות במשך כולל של 8 ימים לפחות. ימים אלה נקראים 'ימי ים' והם נדרשים להיות חתומים על ידי משיט 60 אחר (משיט הסירה במסע הבינלאומי אשר חותם על מסמך מטעם רשות התחבורה והספנות בישראל), קורס עזרה ראשונה בהיקף של 44 שעות וכן תעודת שרת רדיו מוגבל תג"מ או מוגבל תג"מ בזיקה ל - GMDSS<ref>מערכת המצוקה והבטיחות הימית הגלובלית (אנגלית: Global Maritime Distress and Safety System, בראשי תיבות: (GMDSS).</ref> מטעם משרד התקשורת.

==קישורים חיצוניים==

* 
* 
* מיקי ויינשטיין, [https://theselected.walla.co.il/item/3467960?fbclid=IwAR3OcDYsAPtVzDa4Wov03SEjv_6BsFI-sDcVbWV9ZqlUrvWdCzA2pLvWM0M איך תשיגו רישיון משיט 60], באתר וואלה, 28 באוקטובר 2021
* עדן אגרנטי, [https://www.colbonews.co.il/city-tour/110563/?fbclid=IwAR0GRFMUdVpjQWeny5by9fV3C7o3S9mG91NCDpUw8mbSr6LFIDy83b6QBfo סקיפר, או חולם להיות?], באתר [https://www.colbonews.co.il/ כלבו חיפה], 2 בנובמבר 2021

== הערות שוליים ==

קטגוריה:מקצועות ימיים
מגאקליטה (ירח)

מגאקליטה (Megaclite ; נקרא גם Jupiter XIX) הוא אחד מירחיו של כוכב הלכת צדק אשר התגלה בשנת 2000 על ידי קבוצת אסטרונומים מאוניברסיטת הוואי בהדרכתו של האסטרונום האמריקאי סקוט שפרד. 

לאחר גילויו קוטלג הירח בשם S/2000 J 8. 

קוטרו של מגאקליטה הוא 5.4 קילומטרים ומהירותו בעת הקפתו את צדק היא 2.30 ק"מ לשנייה.    

רדיוס מסלולו של מגאקליטה סביב צדק הוא 24,687,000 ק"מ ומשך זמן הקפתו סביב צדק הוא 792.437 יממות.    

מגאקליטה בעל בהירות נראית של 21.7.    

מגאקליטה בעל אלבדו של 0.04 ואקסצנטריות של 0.421.    

הוא נקרא על שם מגאקליטה, אמם של תֶבֶה ושל לוקרוס לפי המיתולוגיה היוונית.    

מגאקליטה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, אוטונואה, ספונדה, יורידמה והגמונה.    

        
==קישורים חיצוניים==

קטגוריה:ירחי צדק
פרס עגל הזהב

פרס עגל הזהב (בהולנדית: Gouden Kalf) הוא פרס המוענק בפסטיבל הסרט ההולנדי , שמתקיים באוטרכט. הפרס מוענק מאז 1981. במקור היו שש קטגוריות. ב-2004 כבר היו 16 קטגוריות.

בין השחקנים ויוצרי הסרטים ההולנדיים המפורסמים שזכו בפרס עגל הזהב נמנים: רוטגר האוור, פול ורהובן, קאריס ואן האוטן, ירון קרבה, ואחרים.

== השם ומשמעותו ==
בן בקר הולנדי]]
הפרס נקרא על שם בעל חיים, כמו פרסים אירופיים רבים אחרים כגון, פרס דב הזהב המוענק בפסטיבל הסרטים הבינלאומי בברלין, פרס אריה הזהב המוענק בפסטיבל הסרטים של ונציה. הפרה כאן נבחרה בשל היותה אחת מבעלי החיים הכי נפוצים בהולנד. השם גם מתקשר לסיפור חטא העגל התנ"כי.

== קטגוריות ==
===פרסי סרטים===
* 
* פרס עגל הזהב לסרט הארוך הטוב ביותר 
* פרס עגל הזהב לבמאי הטוב ביותר 
* פרס עגל הזהב לתסריט הטוב ביותר 
* פרס עגל הזהב לשחקן הטוב ביותר 
* פרס עגל הזהב לשחקנית הטובה ביותר 
* פרס עגל הזהב לסרט הקצר הטוב ביותר 
* פרס עגל הזהב לסרט הדוקומנטרי הארוך הטוב ביותר 
* פרס עגל הזהב לסרט הדוקומנטרי הקצר הטוב ביותר 
* פרס עגל הזהב לצילום הטוב ביותר 
* Best Montage
* פרס עגל הזהב לפסקול הטוב ביותר 
* Best Production Design
* Best Sound Design

===פרסי טלוויזיה===
* השחקן הטוב ביותר בדרמת טלוויזיה 
* השחקנית הטובה ביותר בדרמת טלוויזיה 
* המשחק הטוב ביותר בדרמת טלוויזיה 
* דרמת הטלוויזיה הטובה ביותר 

=== פרסים מיוחדים ===
* Special Jury Prize
* Public Prize
* Development Prize
* פרסים שהוענקו פעם אחת או פעמיים בלבד:
** הסרט הטוב ביותר של המאה (1999) - Paul Verhoeven & Rob Houwer for Turks Fruit
** Control Award (1994, 1992) - Cor Koppies (1994), J.Th. van Taalingen (1992)
** Best Commercial (1990, 1991) - Todd Masters for Woonruimte gevraagd (1991), Trevor Wrenn voor Hamka's (1990)
** הסרט האירופאי הטוב ביותר (1994, 1995) - Kazimierz Kutz for Turned Back (1995), Jonathan Cavendisch & Tim Palmer for Into the West (1994)

=== פרסים שכבר אינם בשימוש ===
* Occupation Award
* פרס עגל הזהב לשחקן המשנה הטוב ביותר 
* פרס עגל הזהב לשחקנית המשנה הטובה ביותר 
* Honourable mention

==קישורים חיצוניים==
* 

עגל הזהב
קטגוריה:קולנוע בהולנד
*
מרי הול

מרי הול
מרי פולין הול (באנגלית: Marie Pauline Hall; 8 באפריל 1884 – 11 בנובמבר 1956) הייתה כנרת אנגליה.

== חייה ==
הול נולדה בניוקאסל על הטיין, אנגליה. את שיעורי המוזיקה הראשונים קיבלה מאביה, שהיה נבלן בתזמורת להקת האופרה של קארל רוזה. היא למדה גם אצל מורה מקומית, הילדגרד ורנר.

משפחת הול נעה ברחבי המדינה בעקבות האב ועשתה שנים אחדות בגוורלפורד, כפר קטן סמוך למלוורן, ווסטרשייר. כשמלאו למרי תשע, שמע אמיל סורה את נגינתה ויעץ להוריה לשלוח אותה לאקדמיה המלכותית למוזיקה בלונדון, אך הם דחו את הצעתו. הול המשיכה ללמוד אצל כמה מורים ידועי-שם, בהם אדוארד אלגר ב-1894, אוגוסט וילהלמי בלונדון ב-1896, מקס מוסל בברמינגהאם ב-1898 ופרופסור קרוז ב-1900 בלונדון. בשנת 1901, בעצת יאן קובליק, נסעה לפראג ללמוד אצל מורו לשעבר, אוטאקאר שווצ'יק.

הופעותיה הראשונות של הול היו בפראג בנובמבר 1902 ובווינה בינואר 1903. הופעת הבכורה שלה בלונדון הייתה ב-16 בפברואר 1903. בכל הופעותיה קצרה הצלחה.

הול שלטה בטכניקה, שאותה, כך גרסה, למדה מסווצ'יק. כחלק מפועלה כמוזיקאית מצליחה היא השתתפה בסיורי קונצרטים ממושכים וביצעה תוכניות תובעניות ללא ליאות. עובדה זו הפתיעה את המתנגדים לה שסברו, כי לא הצטיינה, למראית עין, בכוח גופני.

רייף וון ויליאמס השלים את "העפרוני נוסק" בעזרת הול והקדיש לה את היצירה. היא ניגנה אותה בביצוע בכורה בגרסתה הראשונה, זו שנכתבה לכינור ופסנתר, בקונצרט של אגודת המקהלה של אוונמאות' ושירהמפטון, ב-15 בדצמבר 1920, ואת הגרסה לכינור ותזמורת ב"קווינ'ס הול" עם התזמורת הסימפונית הבריטית בניצוח אדריאן בולט, ב-14 ביוני 1921. בבעלותה של הול היה אחד משני כינורות ויוטי סטרדיוואריוס והיא ניגנה בו.

בשנת 1911 נישאה הול למנהל עסקיה, אדוארד בארינג; הם גרו בצ'לטנהם והיו הורים לבת אחת, פולין.

בשנת 1916 הקליטה גרסה מקוצרת של הקונצ'רטו לכינור של אדוארד אלגר בניצוח המלחין.

הול מתוארת כ"אישה מלבבת מאוד, זעירה ומלאת חיים ובעלת חוש הומור מעולה, שהצטיינה גם בנדיבות לבה."

כינור הסטרדיוואריוס משנת 1709, שבו ניגנה במשך למעלה מ-50 שנה ושנודע עם הזמן כ"סטרדיוואריוס מרי הול", נמכר ב"בית המכירות סותבי'ס" באפריל 1988 במחיר שיא של 473,000 ליש"ט לקונה אלמוני מדרום אמריקה.

==קישורים חיצוניים==

קטגוריה:כנריות בריטיות
קטגוריה:בריטיות שנולדו ב-1884
קטגוריה:בריטיות שנפטרו ב-1956
קטגוריה:בריטים שנפטרו ב-1956
יאירו רידוולד

יאירו רידוולד (בהולנדית: Jaïro Riedewald; נולד ב-9 בספטמבר 1996 בהארלם שבהולנד) הוא כדורגלן הולנדי המשחק בעמדות הבלם והמגן השמאלי בקבוצת קריסטל פאלאס מהפרמייר ליג.

== חיים אישיים ==
רידוולד נולד בהארלם שבהולנד. לרידוולד יש שורשים הולנדים, סורינאמים ואינדונזים. אביו הוא סורינאמי, ואמו היא הולנדית ואינדונזית. הוא חשף זאת בריאיון לקראת מסע קדם העונה של אייאקס לאינדונזיה בשנת 2014.

== קריירת מועדונים ==
רידוולד החל לשחק בגיל צעיר ב-SV אוברבוס, ובגיל 11 עבר למחלקת הנוער של אייאקס. ב-15 במרץ 2013 חתם רידוולד על חוזה מקצועני ראשון באייאקס, חוזה ל-3 שנים. ב-21 באוקטובר 2013 ערך את הופעת הבכורה שלו בצעירי אייאקס, קבוצת המילואים של אייאקס מליגת המשנה ההולנדית, כששיחק 90 דקות בהפסד 1–5 ל-פנלו במסגרת המחזור ה-13. ב-15 בדצמבר נכלל רידוולד לראשונה בסגל הקבוצה הבוגרת על ידי המאמן פרנק דה בור, למשחק נגד קמבור במסגרת המחזור ה-17 בליגת העל ההולנדית, אך הוא לא שיחק באותו משחק. ב-19 בדצמבר ערך רידוולד את הופעת הבכורה שלו בקבוצה הבוגרת, כשהחליף את דיילי בלינד בדקה ה-73 בניצחון 0–3 על IJsselmeervogels במסגרת הגביע ההולנדי. ב-22 בדצמבר 2013 ערך רידוולד את הופעת הבכורה שלו בליגת העל ההולנדית: אייאקס שיחקה נגד רודה במסגרת המחזור ה-18, ורידוולד החליף את כריסטיאן פאולסן בדקה ה-80 כשאייאקס בפיגור 0–1. רידוולד הבקיע צמד שערי בכורה, בדקה ה-88 ובדקה השנייה של תוספת הזמן, והעניק לאייאקס את הניצחון. שערים אלה הפכו אותו לשחקן הצעיר ביותר בהיסטורית ליגת העל ההולנדית שמבקיע בהופעת הבכורה שלו, בגיל 17 ו-104 ימים. ב-27 בפברואר 2014 ערך רידוולד את הופעת הבכורה שלו בליגה האירופית, כשהחליף בדקה ה-63 את כריסטיאן פאולסן בהפסד 1–3 לרד בול זלצבורג במסגרת משחק הגומלין של שלב 32 הגדולות לעונת . את עונתו הראשונה בקבוצה הבוגרת סיים רידוולד עם 5 הופעות ליגה, בהן הבקיע שני שערים.

ב-21 באוקטובר 2014 ערך רידוולד את הופעת הבכורה שלו בליגת האלופות, כשנכנס כמחליף בדקה ה-56 בהפסד 1–3 לברצלונה במסגרת המחזור השלישי בשלב הבתים לעונת 2014/2015. את עונתו השנייה סיים רידוולד עם 19 הופעות ליגה וללא שער. רידוולד פתח בהרכב קבוצתו לגמר הליגה האירופית 2017, בו נוצחה אייאקס 0–2 על ידי מנצ'סטר יונייטד.

ב-24 ביולי 2017 חתם רידוולד בקריסטל פאלאס לחמש שנים.

== קריירה בינלאומית ==
בחודש אוגוסט 2015 זומן רידוולד לראשונה לסגל נבחרת הולנד. ב-6 בספטמבר 2015 ערך את הופעת הבכורה שלו בנבחרת, כששיחק 90 דקות בהפסד 0–3 לנבחרת טורקיה במסגרת המחזור השמיני במוקדמות יורו 2016. הוא שותף גם בשני המשחקים הבאים והאחרונים של נבחרת הולנד, בהם ניצחה את נבחרת קזחסטן בתוצאה 1–2 והפסידה לנבחרת צ'כיה בתוצאה 2–3. נבחרת הולנד כשלה בהעפלה ליורו 2016.

== תארים ==
;אייאקס
* אליפות הולנד (1): 2013/2014

== קישורים חיצוניים ==

קטגוריה:מגני כדורגל הולנדים
קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני אייאקס
קטגוריה:כדורגלני קריסטל פאלאס
קטגוריה:כדורגלני נבחרת הולנד
קטגוריה:הארלם: כדורגלנים
קטגוריה:הולנדים ממוצא סורינאמי
קטגוריה:הולנדים שנולדו ב-1996
אינפיניטי Q30

Q30 Sאינפיניטי Q30 הוא רכב פרימיום-קומפקט בתצורת האצ'בק המיוצר על ידי אינפיניטי, חטיבת רכבי היוקרה של ניסאן החל משנת 2016. הדגם מבוסס על פלטפורמה של מרצדס A קלאס ומהווה כניסה של היצרנית היפנית לסגמנט שבו נמצאות, בין היתר, ב.מ.וו סדרה 1 ואאודי A3.

==שלב הפיתוח==
בשנת 2011 הציגה אינפיניטי בתערוכת הרכב הבינלאומית של ז'נבה את האת'ריאה (Etherea), דגם קונספט שרמז על כוונת החברה להיכנס לפלח המשפחתיות הקומפקטיות, הפונה אל קהל צעיר. שנתיים וחצי לאחר מכן הציגה החברה בתערוכת הרכב בפרנקפורט את מכונית הקונספט Q30, שפותחה תוך שימוש בפלטפורה ומנועים של מרצדס A קלאס. בספטמבר 2015 הוצגה גרסת הייצור של ה-Q30. ממדי הרכב כמעט זהים למרצדס GLA – בסיס גלגלים של 270 סנטימטר, אורך של 442.5 סנטימטר וגובה של 149 סנטימטר. המנועים מבוססים גם הם על מנועי סדרת ה-A קלאס: 2 מנועי בנזין בנפח 1.6 ליטר המספקים ו-154 120 כוח סוס ומנוע 2 ליטר המספק 208 כוח סוס. בנוסף קיימים 2 מנועי דיזל בנפח 1.5 ליטר (107 כוח סוס) ו-2.2 ליטר (168 כוח סוס). תיבת ההילוכים היאידנית בת שישה יחסי העברה או רובוטית דו-מצמדית עם שבעה יחסי העברה.

==QX30==
בנובמבר 2015, חודשיים לאחר הצגת ה-Q30, הציגה החברה את דגם ה-QX30. ה-QX30 זהה בכל המאפיינים ל-Q30, אך גבוה ממנו ב-4 סנטימטר. דגם זה מיועד להתחרות מול אאודי Q3, ב.מ.וו X1 ומרצדס GLA.

==מכירות==
{| class="wikitable sortable"
|-
! rowspan="2" | שנה !! אירופה !! טקסט הכותרת !! ארצות הברית !! rowspan="2" |סה"כ
|-
! Q30 !!QX30 !! QX30
|-
| 2016 || 8,453 || 633 || 2,259 || 11,345
|-
| 2017 || || || 14,093 || 14,093
|-
!סה"כ||8,453 || 633|| 16,352 || 25,438
|}

==לקריאה נוספת==
* 

==קישורים חיצוניים==

==הערות שוליים==

קטגוריה:דגמי מכוניות שהושקו ב-2015
קטגוריה:כלי רכב יפניים
קטגוריה:מכוניות סלון
קטגוריה:מותגי רכב
Q30
מירנה הנסן

מירנה הנסן (באנגלית: Myrna Hansen; נולדה ב-5 באוגוסט 1934) היא שחקנית ודוגמנית אמריקאית. מיס ארצות הברית לשנת 1953.

==ביוגרפיה==
הנסן נולדה בשיקגו ותכננה תחילה ללמוד גידול בעלי חיים ווטרינריה.

ב-1953 זכתה בפרס על הפוטוגניות שלה (Miss Photoflash) על ידי איגוד הצלמים של שיקגו דבר שהוביל אותה לתחרות מיס אילינוי שבה זכתה ובתחרות הארצית מיס ארצות הברית זכתה גם שם במקום הראשון, אחד הפרסים על זכייתה היה חוזה עם סרטי יוניברסל, בתחרות מיס תבל זכתה במקום השני וב-1954 השתתפה ביחד עם הזוכה נציגת צרפת כריסטיאן מרטל בטורניר הפרחים השנתי של קליפורניה.

בתחילה היא הופיעה במספר תפקידים קטנים בסרטים ואף לא וזכרה בקרדיט הסיום.

ב-1954 היא שיחקה בסרט "פלייגירל" לצד שלי וינטרס.

היא שיחקה מרגלת בסרט "המסכה הסגולה" ונערת שעשועים בסרט עם "Party Girl" עם סיד צ'ריס, במהלך הקריירה הופיעה ב-26 סרטים וביצעה גם מספר הופעות בטלוויזיה.

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכות מיס ארצות הברית
קטגוריה:משתתפות בתחרות מיס תבל 1953
קטגוריה:אמריקאיות שנולדו ב-1934
קטגוריה:אמריקאים שנולדו ב-1934
S/2003 J 2

S/2003 J 2 הוא ירח של כוכב הלכת צדק.

S/2003 J 2 התגלה בתחילת שנת 2003 (הודעה על גילויו נמסרה ב-14 במרץ 2003) על ידי קבוצת אסטרונומים מאוניברסיטת הוואי שבראשה עמד סקוט שפרד.

לאחר גילויו, קוטלג הירח בשם S/2003 J 2.

קוטרו של S/2003 J 2 הוא 2 קילומטר ומהירותו בעת הקפתו את צדק היא 2.11 ק"מ לשנייה.

רדיוס מסלולו של S/2003 J 2 סביב צדק הוא 30,290,000 ק"מ ומשך זמן הקפתו סביב צדק הוא 981.55 יממות.

S/2003 J 2 בעל בהירות נראית של 23.2, אלבדו של 0.04 ואקסצנטריות של 0.38.

גבולות ההשפעה הכבידתית של צדק מוגדרות על פי תחום היל אשר גודלו הוא 54 מיליון קילומטר (0.35 יחידות אסטרונומיות).

ירחים אשר רדיוס מסלולם גדול מ-67% מתחום היל אמורים להישאר קבועים. כתוצאה מכך, ייתכן כי ירחים של צדק אשר רחוקים יותר מ-S/2003 J 2 עשויים להתגלות בעתיד.

==קישורים חיצוניים==

קטגוריה:ירחי צדק
כריסטופר אייר

כריסטופר ואסבאק אייר (בנורווגית: Kristoffer Vassbakk Ajer; נולד ב-17 באפריל 1998 בנורווגיה) הוא כדורגלן נורווגי המשחק בעמדת הקשר בקבוצת ברנטפורד מהפרמייר ליג ובנבחרת נורווגיה.

== קריירת מועדונים ==
=== סטארט ===
אייר נולד בנורווגיה, ובגיל 10 הצטרף למחלקת הנוער של לילסטרום מליגת העל הנורווגית. בשנת 2014 עבר אייר לסטארט, גם היא מליגת העל הנורווגית, בשל מעבר משפחתו לקריסטיאנסנד. ב-19 ביולי 2014 ערך אייר את הופעת הבכורה שלו במועדון, כששיחק 90 דקות בניצחון 2–1 על בודה/גלימט במסגרת המחזור ה-16 בליגה. ב-28 בספטמבר הבקיע אייר את שער הבכורה שלו במועדון, שער בדקה ה-22 בניצחון 3–1 על סרפסבורג 08 במסגרת המחזור ה-25 בליגה. הוא סיים את עונתו הראשונה במועדון עם 13 הופעות ליגה ושער אחד.

ב-7 באפריל 2015, כשהוא מתקרב לגיל 17, ענד אייר את סרט הקפטן במשחק ליגה נגד לילסטרום שהסתיים בתוצאה 1–1, וכך הפך לקפטן הצעיר ביותר בתולדות ליגת העל הנורווגית. את עונתו השנייה במועדון הוא סיים עם 30 הופעות ליגה ו-11 שערים.

=== סלטיק ===
בתחילת חודש ינואר 2016 הגיע אייר לסלטיק מליגת העל הסקוטית לתקופת התרשמות בת שבוע, וב-17 בפברואר 2016 חתם על חוזה ל-4 שנים במועדון שהחל בחודש יוני 2016.

=== ברנטפורד ===
ב־21 ביולי 2021 עבר אייר לברנטפורד האנגלית כשחתם לחמש שנים בסכום של 13.5 מיליון ליש"ט.

ב-7 במאי 2022 כבש שער בכורה בקבוצה, בניצחון 0–3 על סאות'המפטון.

== קישורים חיצוניים ==

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני סטארט
קטגוריה:כדורגלני סלטיק
קטגוריה:כדורגלני קילמרנוק
קטגוריה:כדורגלני ברנטפורד
קטגוריה:כדורגלני נבחרת נורווגיה
קטגוריה:נורווגים שנולדו ב-1998
עבר יומו בטל קרבנו

עבר יומו בטל קרבנו ובצורתו השימושית יותר עבר זמנו בטל קרבנו, הוא פתגם עברי שמשמעו: אין טעם בעשיית הדבר לאחר שעבר הזמן המתאים לעשייתו. במקור: "עבר יומו בטל קרבנו" (ברכות כו א)

==מקור הפתגם==
הדין לפיו "עבר יומו בטל קורבנו" מקורו בדרשת הספרא: . מכח דרשה זו נפסק במשנה () שקרבנות ציבור אין חייבים באחריותם, אם מסיבה כלשהי לא הקריבו את אחד מקרבנות היום, אי אפשר ולפיכך אין חובה להקריבן בתורת "תשלומין" כעבור זמן. זאת בשונה מקרבנות יחיד, שאם לא הביאם היום עליו להביאם כשיוכל לעשות זאת.

במסכת ברכות נידונה האפשרות שלא יהיה ניתן להתפלל תפילת תשלומים במקרה ששכחו להתפלל תפילת מנחה, שמא בדומה לקרבנות נאמר גם בתפילות הכלל שאם עבר יומו בטל קרבנו. להלכה נדחתה אפשרות זו ואפשר להשלים את התפילה בתפילת ערבית כפולה.

לגבי קריאת פרשת השבוע פסק הרמ"א שאם לא קראו את הפרשה הראויה בשבת, אין אומרים בזה "עבר זמנו בטל קרבנו" וצריכים לקרוא בשבוע הבא גם את פרשת השבוע שעבר.

לגבי הבדלה נפסק כי מי שלא הבדיל עד יום רביעי, עבר זמנו ובטל קרבנו ואינו יכול עוד להבדיל עד למוצאי השבת הבאה.

==שימושים==
בשפה העברית בת זמננו נעשים בפתגם זה מספר שימושים, שמשמעותם המדויקת שונה והושאלה מן הפתגם המקורי:
* דבר שנעשה לשעתו מאבד את תוקפו לאחר שלא נוצל בזמן המקורי שנקבע עבורו.
* במשמעות קרובה למשמעות המקורית: החמצת הזדמנות. שימוש מקובל במיוחד בתחום המשפטי שבו לאחר תקופה קשה מאוד להשיג ראיות קבילות וגם חוקי ההתיישנות מאיימים על סיכויי התביעה. שימוש דומה נעשה בתזכורת לניצול זכויות ממוניות ואחרות הקצובות בזמן.
* במשמעות כללית של ניצול הזמן; בשימוש זה מתייחסת המילה "קרבנו" אל הזמן עצמו. הפתגם בהקשר זה מדרבן את השומע לנצל כל רגע בשל היותו חד-פעמי וחולף, ולאחר שיעבור זמנו שוב יתבטל קרבנו - לא יהיה ניתן לעשות בו שימוש.
* שימוש נוסף בפתגם המקובל בשיח הישראלי הוא: עבר מפואר אין בו כדי להצדיק השקעה עכשווית, כי לאחר שעבר זמנו של הדבר אין לו חשיבות כלשהי.
* מי שלא התייצב בשעה שנקבעה לו, איבד את תורו.

פתגם מקובל אחר בעל משמעות זהה, הוא: "משלוח מנות אחרי פורים".

==קישורים חיצוניים==
* [http://www.safa-ivrit.org/exp-abc/ayin/עבר+זמנו+בטל+קורבנו הפתגם] באתר "השפה העברית"

==הערות שוליים==

קטגוריה:מונחים תלמודיים
קטגוריה:ניבים וביטויים חז"ליים
מיקל מרינו

מיקל מרינו סאסון (בספרדית: Mikel Merino Zazón; נולד ב-22 ביוני 1996 בפמפלונה שבספרד) הוא כדורגלן ספרדי המשחק בעמדת הקשר בקבוצת ארסנל ובנבחרת ספרד.

== קריירת מועדונים ==
=== אוסאסונה ===
מרינו נולד בפמפלונה שבספרד. הוא החל לשחק כדורגל ב-CD אמיגו, ובהמשך עבר למחלקת הנוער של אוסאסונה. הוא ערך את הופעת הבכורה שלו באוסאסונה ב', קבוצת המילואים של אוסאסונה, בעונת .

ב-23 באוגוסט 2014 ערך מרינו את הופעת הבכורה שלו בקבוצה הראשונה של המועדון, כששיחק 88 דקות בניצחון 2:0 על ברצלונה אתלטיק במסגרת המחזור הראשון בליגה הספרדית השנייה. ב-21 בדצמבר 2014 הוא הבקיע את שער הבכורה שלו במועדון, שער בדקה ה-68 בניצחון 2:1 על לאס פאלמס במסגרת המחזור ה-18 בליגה. בעונתו הראשונה בקבוצה הבוגרת ערך מרינו 29 הופעות ליגה והבקיע שער אחד.

=== בורוסיה דורטמונד ===
ב-15 בפברואר 2016 חתם מרינו על חוזה ל-4 שנים וחצי בבורוסיה דורטמונד מהבונדסליגה, שהחל ב-1 ביולי 2016. ב-14 באוקטובר ערך מרינו את הופעת הבכורה שלו במועדון, כששיחק 90 דקות בתיקו 1-1 נגד הרטה ברלין במסגרת המחזור השביעי בליגה.

=== ניוקאסל יונייטד ===
ב-27 ביולי 2017 הושאל מרינו לניוקאסל יונייטד מהפרמייר ליג. ב-13 באוגוסט ערך את הופעתו הבכורה בקבוצה בהפסד 0–2 לטוטנהאם הוטספר. ב-13 באוקטובר 2017 נרכש על ידי ניוקאסל וחתם לחמש שנים. ב-21 באוקטובר הבקיע את שערו הראשון בניצחון 0–1 על קריסטל פאלאס.

=== ריאל סוסיאדד ===
ב-12 ביולי 2018 חתם מורנו לחמש שנים בריאל סוסיאדד.

== קריירה בינלאומית ==
מרינו היה חלק מנבחרת ספרד עד גיל 19 שזכתה באליפות אירופה עד גיל 19 לשנת . ב-3 בספטמבר 2020 ערך את הופעתו הבכורה בנבחרת הבוגרת בתיקו 1-1 נגד בליגת האומות.

== תארים ==
;נבחרת ספרד עד גיל 19
* אליפות אירופה עד גיל 19: 2015

==== ריאל סוסיאדד ====
* גביע המלך הספרדי: 2019/2020
נבחרת ספרד

אליפות אירופה בכדורגל: 2024

== קישורים חיצוניים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:פמפלונה: כדורגלנים
קטגוריה:כדורגלני אוססונה
קטגוריה:כדורגלני בורוסיה דורטמונד
קטגוריה:כדורגלני ניוקאסל יונייטד
קטגוריה:כדורגלני ריאל סוסיאדד
קטגוריה:כדורגלני נבחרת ספרד
קטגוריה:כדורגלנים ספרדים באולימפיאדת טוקיו (2020)
קטגוריה:כדורגלני יורו 2024
קטגוריה:זוכי מדליית כסף אולימפית ספרדים: כדורגל
קטגוריה:ספורטאים ספרדים בגרמניה
קטגוריה:ספורטאים ספרדים באנגליה
קטגוריה:ספרדים שנולדו ב-1996
מידד טסה

מידד טסה (נולד ביד בכסלו ה'תשנ"ד, 28 בנובמבר 1993) הוא זמר-יוצר ומלחין מוזיקה ים תיכונית ומוזיקת פופ ישראלי המשתייך למגזר החרדי. בצעירותו כונה "ילד פלא". הוציא עשרה אלבומי סולו.

== ביוגרפיה ==
מידד טסה נולד לרחמים וורדה בזכרון יעקב. מצעירותו החל לשיר, ובגיל 6 הופיע לראשונה על במה. מאז הופיע בחתונות ואירועים משפחתיים פרטיים במשפחתו. בשנת 2000 הופיע בתוכנית קול צופייך שהגיש אביעד גיל, וזכה במקום הראשון.

עד כיתה ח' למד בתלמוד תורה חורב בפרדס חנה.

בגיל 12 יצא אלבומו הראשון של טסה, "מול שלהבת", שהופק על ידי האחים גריידי. מיד אחרי יציאת האלבום הופיע באצטדיון טדי מול למעלה מ-20,000 איש בכנס של ארגון "שופר".

בגיל 13 וחצי פגש טסה את אביעד גיל באירוע משפחתי. גיל התרשם מקולו פעם נוספת, והפך לאמרגן והמפיק שלו. 

התפרסם עם הלהיט על נהרות בבל שהגיע למיליוני צפיות והפך לאחד מהשירים הכי מושמעים במוזיקה הדתית באותה שנה. בנובמבר 2009 הוציא את השיר "בן של מלך" שהפך ללהיט.

בשנת 2009 שינה כיוון באלבום עם הסימפונית בעיבודו של יואלי דיקמן, גם לקהל במוזיקה החסידית עם שירים מקוריים.

ב-2010 הופיע פעם נוספת באצטדיון טדי לצד ציון גולן, בכנס של הרב עובדיה יוסף. כמו כן, שר את ג'ינגל הבחירות של תנועת ש"ס.

ב-2017 שחרר את אלבומו התשיעי, שנקרא "אלבום החתונה", בו ביצועים לשירי חתונות פופולריים.

תוך כדי לימודיו כנער בישיבת אור החיים בירושלים, חווה טרגדיה כאשר אביאל, אחיו הגדול, נפטר לאחר שטבע במקווה.

בשנת 2021 נפרד טסה ממנהלו גיל לאחר 15 שנה של עבודה משותפת, והחל לעבוד לבדו על אלבומו העשירי.

בשנת 2023 הוציא את אלבומו העשירי מיני אלבום בשם "רציתי לגדול". שיר הנושא של האלבום שהופק על ידי גיא ויהל מספר על חוויותיו כילד פלא.

== חיים אישיים ==
בשנת 2017 התחתן טסה עם אליה סומך. ולהם שני ילדים מתגורר בעיר פתח תקווה.

== דיסקוגרפיה ==
* 2006 - מול שלהבת
* 2008 - על נהרות בבל
* 2008 - סליחות
* 2009 - בשמחות שלך
* 2010 - בן של מלך
* 2010 - גדול השם
* 2012 - אתה המלך
* 2013 - יהודי בנשמתי
* 2017 - אלבום החתונה
* 2023 - רציתי לגדול

== קישורים חיצוניים ==

* 
* 
* 
* 

==הערות שוליים==

קטגוריה:זמרים חסידיים ישראלים
קטגוריה:זמרי מוזיקה מזרחית ישראלים
קטגוריה:זמרי פופ ישראלים
קטגוריה:זמרים חסידיים
קטגוריה:ישראלים שנולדו ב-1993
כיכר מוסקבה

כיכר מוסקבה (ברוסית: Площадь Москвы) היא כיכר ציבורית במרכז מגרש הרוסים בירושלים. הכיכר נחנכה בשנת 2007 בעת ביקור ראש עיריית מוסקבה לשעבר, יורי לוז'קוב, שביקר באותה עת בישראל לצורך כינון ברית ערים תאומות בין מוסקבה לתל אביב. הכיכר ניצבת בכניסה אל כנסיית השילוש הקדוש וסביבה מצויים: משטרת מחוז ירושלים, בית משפט השלום בירושלים ומוצג ארכאולגי הקרוי אצבע עוג מלך הבשן.

== אצבעו של עוג ==

אצבע עוג מלך הבשן הוא כינויו הנפוץ של עמוד אבן רחב ממדים אשר חציבתו לא הושלמה ועל כן נותר במצב מאוזן, כחלק מסלע האם.

==תמונות==
<gallery widths=200px heights=150px>
קובץ:385 Jerusalem.jpg|הכניסה לקתדרלה
קובץ:RussianCompound.jpg|הצמחייה מסביב לקתדרלה
קובץ:Holy Trinity Cathedral in Jerusalem.JPG|הקתדרלה ובית משפט השלום (משמאל)
</gallery>

== קישורים חיצוניים ==

*
מוסקבה
המדריך הישראלי לגידול קנאביס

המדריך הישראלי לגידול קנאביס הוא ספר הגידול הראשון בישראל אשר נכתב על ידי יאיר רביב ופלג פסטיג וראה אור בהוצאת גוונים בפברואר 2016. הספר זכה לתפוצה רחבה במיוחד.

פלג פסטיג הוא איש עסקים ממייסדי רשת חנויות הגינון "הידרושופ". פלג ורביב ראו לנכון לשנות את המודעות ולהעלות את השיח הציבורי על צמח הקנאביס, והחליטו לשתף פעולה ולהקים את [http://www.canna.co.il "קאנה - העמותה הישראלית לקנאביס אחראי"], עמותה ללא מטרות רווח ששמה לה למטרה לפעול לקידום מדיניות צריכה אחראית של קנאביס ושינוי המעמד החוקי של צמח הקנאביס. 

הספר כולל גם פרקים העוסקים במאבק לשינוי מדיניות הקנאביס בישראל, היסטוריה של קנאביס בעולם וידע כללי על תהליכים פיזיולוגים של הצמח, פתרון בעיות, שיטות גידול, השקיה ועוד.

== קישורים חיצוניים ==
* 
* , 13 במרץ 2016
* איתי דודי, [https://www.youtube.com/watch?v=BH0EXDAAwmc תעשייה צומחת: הישראלים שמגדלים קנאביס בחדר השינה], מתוך "חדשות השבת", ערוץ 1, 26 במרץ 2016; בערוץ של רשות השידור ב-YouTube
* 
*
* 

==הערות שוליים==

קטגוריה:ישראל: חקלאות
קטגוריה:ספרי 2016
קטגוריה:ישראל: קנאביס
ויקטור קובלנקו

ויקטור ויקטורוביץ' קובלנקו (באוקראינית: Віктор Вікторович Коваленко; נולד ב-14 בפברואר 1996 בחרסון שבאוקראינה) הוא כדורגלן אוקראיני המשחק בעמדת הקשר באמפולי.

== קריירת מועדונים ==
קובלנקו נולד בחרסון שבאוקראינה וגדל במחלקת הנוער של שחטאר דונצק. ב-28 בפברואר 2015 ערך קובלנקו את הופעת הבכורה שלו בקבוצה הבוגרת, כשנכנס כמחליף בדקה ה-84 בניצחון 0–3 על וורסקלה פולטבה במסגרת המחזור ה-15 בליגת העל האוקראינית. בעונתו הראשונה בקבוצה הבוגרת ערך קובלנקו 2 הופעות ליגה.

ב-1 בפברואר 2021 חתם קובלנקו באטאלנטה לארבע וחצי שנים. ב-21 במרץ ערך את הופעתו הבכורה בניצחון 0–2 על קייבו ורונה.

ב-8 באוגוסט 2021 הושאל קובלנקו לספציה.

== קריירה בינלאומית ==
קובלנקו לקח חלק בגביע העולם עד גיל 20 לשנת . הוא זכה בתואר מלך השערים של הטורניר, עם חמישה שערים.

ב-24 במרץ 2016 ערך קובלנקו את הופעת הבכורה שלו בנבחרת אוקראינה, כשנכנס כמחליף בהפסקת המחצית בניצחון 0–1 על נבחרת קפריסין במשחק ידידות.

==תארים==
* אליפות אוקראינה : 2016/2017, 2017/2018, 2018/2019
* הגביע האוקראיני: 2015/2016, 2016/2017, 2017/2018, 2018/2019

== קישורים חיצוניים ==

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני שחטאר דונצק
קטגוריה:כדורגלני אטאלנטה
קטגוריה:כדורגלני ספציה
קטגוריה:כדורגלני אמפולי
קטגוריה:כדורגלני נבחרת אוקראינה
קטגוריה:חרסון: כדורגלנים
קטגוריה:כדורגלני יורו 2016
קטגוריה:אוקראינים שנולדו ב-1996
כיכר רומא

כיכר רומא (באיטלקית: "Piazza Roma") היא כיכר עירונית בירושלים המשתרעת לאורך מרכזו של רחוב הלל, על יד מוזיאון יהדות איטליה. הכיכר נוצרה בעקבות צמצום מספר נתיבי הנסיעה ברחוב לאחד, ונחנכה במהלך ביקורו של ראש עיריית רומא, ג'אני אלמאנו , בישראל בשנת 2009. באותו מעמד נחנכה בעיר רומא "כיכר ירושלים", להידוק היחסים בין רומא לירושלים. 

הכיכר היא למעשה רחבה ארוכה וצרה לאורך הרחוב - מעין מדרחוב שלצידו נתיב קטן למכוניות. הכיכר מתחילה במוזיאון יהודי איטליה ומסתיימת במפגש עם רחוב ההסתדרות. לאורכה מפוזרים ספסלים בגדלים שונים, ובשל הבדלי הגובה היא מדורגת בחלקה. 

לוח המציין את הקמת הכיכר מצוין במרכז הרחבה. הכיתוב עליו מופיע בשלוש שפות: עברית, אנגלית ואיטלקית והוא כולל שעון שמש המציין את השעה בספרות רומיות.

== גלריה ==
<gallery>
קובץ:מוזיאון ובית הכנסת של יהדות איטליה - מבט על חזית הבנין מרחבת "קצין העיר" ירושלים.JPG|בית הכנסת האיטלקי ומוזיאון יהודי איטליה
קובץ:Hillelstreet.jpg|כיכר רומא במעלה רחוב הלל
</gallery>

== קישורים חיצוניים ==

==הערות שוליים==

רומא
קטגוריה:רחוב הלל
גן לאומי אביחיל

מבט אל הגן הלאומי אביחיל מרחוב הרותם ב[[אביחיל בכיוון מושב חבצלת השרון]]
פריחת ה[[רותם בגן הלאומי אביחיל]]
הגן הלאומי אביחיל נמצא צפונית-מערבית ליישוב אביחיל ודרומית לחבצלת השרון, בצפונה של העיר נתניה. שטח הגן הוא כמאה דונם והגישה אליו מבית הקברות של אביחיל או רגלית ממחלף חבצלת השרון. הגן הוכרז בדצמבר 2022.

באתר דיונות חול, עצי חרוב מצוי ואלת המסטיק. אלו הדיונות הדרומיות ביותר במישור החוף בהן שרדה תצורת צומח זו, שרובה ממוקמת בין חדרה לג'סר א-זרקא. באזור שיחים מסוגים שונים, כמו קידה שעירה, לענה חד-זרעית, רותם המדבר, אטד החוף ופיגם מצוי. בגן הלאומי צומחים גם גאופיטים כמו: חצב מצוי, חבצלת החוף, רקפת מצויה וטבורית נטוייה, ובשנת 2006 הועתקו למקום צמחי אירוס הארגמן. כמו כן, צומחים במקום צמחים האופייניים למישור החוף, כמו דרדר הקורים, שומר בואסייה ושום קצר. בעלי החיים באתר הם בעיקר זוחלים וחרקים וזאת בגלל הקרבה לסביבה העירונית.

==קישורים חיצוניים==

* [http://www.kalanit.org.il/סיכום-השתלמות-כלנית-בשרון-ובעמק-חפר-17-2-2016/ גן לאומי אביחיל] באתר כתב העת לצמחי ישראל, כלנית.
* 
* [http://www.inn.co.il/News/News.aspx/144836 תלמידים באביחיל "יאמצו" הגן הלאומי], ערוץ 7, 4 באפריל 2006.
* 

אביחיל
קטגוריה:נתניה: גאוגרפיה
קטגוריה:מישור החוף הצפוני